Foto: Reuters IShID jangarilariga qarshi harbiy operatsiya boshlangan vaqtdan buyon AQSh harbiy kuchlari va koalitsiyasi taxminan 50 ming terrorchini yo‘q qildi. Bu haqida ismini oshkor qilishni istamagan AQShning harbiy amaldori bergan ma’lumotga asoslanib, Reuters xabar qildi. Amaldor bu raqamlar "AQSh koalitsiyasining jangari guruhlar bilan naqadar samarali kurashayotgani"dan dalolat berishini ta’kidladi. Joriy yilning oktabr oyida ommaviy axborot vositalari tomonidan AQSh Mo‘suldagi 900 nafar IShID jangarisini yo‘q qilgani haqida ma’lum qilingandi. Bir oydan keyin Iroq maxsus kuchlari ham Mo‘suldagi harbiy operatsiyada mingga yaqin jangarini yo‘q qilingani haqida xabar berildi.